|  |
| --- |
|  |



Το Ηράκλειο της Κρήτης θα φιλοξενήσει από τις *23 μέχρι τις 27 Μαΐου* *2020*, τo 11o σειράς Συνεδρίων **παγκόσμιας εμβέλειας** *“Cities on Volcanoes”* που σκοπό έχουν τη **σύνδεση της κοινότητας των γεωεπιστημόνων με τα επιτελεία διαχείρισης Κρίσεων και Εκτάκτων Αναγκών**.

Το **Cities on Volcanoes 11** προωθεί τη διακλαδική εφαρμοσμένη έρευνα **με τη συμμετοχή και συνεργασία εκπροσώπων των Φυσικών και Κοινωνικών Επιστημών και της Πολιτικής Προστασίας**.

Φέροντας το θεματικό τίτλο **"Volcanoes and society: environment, health and hazards"** ("Ηφαίστεια και Κοινωνία: περιβάλλον, υγεία και κίνδυνοι") το 11 CoV θα εστιάσει:

*- στη διακλαδική επιτήρηση, μοντελοποίηση και πρόγνωση της δυναμικής και επικινδυνότητας των ηφαιστείων*

*- στην επιστήμη αντιμετώπισης κινδύνων σε ηφαιστειακές περιοχές*

*- στην οικοδόμηση ανθεκτικότητας στους ηφαιστειακούς κινδύνους*

*- στη γεωλογική κληρονομιά και τα γεωπάρκα*

Το **Cities on Volcanoes 11** συνδιοργανώνεται από την ομώνυμη επιτροπή της Διεθνούς Ένωσης Ηφαιστειολογίας και Χημείας του Εσωτερικού της Γης (International Association of Volcanology and Chemistry of the Earth's Interior - **IAVCEI**) το **Τμήμα Γεωλογίας & Γεωπεριβάλλοντος του ΕΚΠΑ**, το **ΠΜΣ "Στρατηγικές Διαχείρισης Περιβάλλοντος, Καταστροφών και Κρίσεων"** και το **Μουσείο Φυσικής Ιστορίας του Πανεπιστημίου Κρήτης**.

Η διοργάνωση του CoV στην Ελλάδα αποτελεί εξαιρετική ***ευκαιρία δικτύωσης, προβολής των Ελληνικών πρωτοβουλιών και ερευνών που σχετίζονται με τη διαχείριση κρίσεων, αλλά και ανταλλαγής τεχνογνωσίας, εμπειρίας και πρακτικών****.*

Η προθεσμία αποστολής **περιλήψεων** για συμμετοχή στο Συνεδριο είναι η **25η Ιανουαρίου 2020** και η προθεσμία συμμετοχής στις **εκδρομές** είναι η **31η Ιανουαρίου 2020**. Περισσότερες πληροφορίες στο website του Συνεδρίου: <https://pcoconvin.eventsair.com/volcanoes11/>